PERM ขายหุ้นใน “เต๋อหลง” 10.50% หลังต้องการถอนตัวจากธุรกิจ
PERM ขายหุ้นในบริษัทร่วม “เต๋อหลง” ผู้ดำเนินธุรกิจผลิต-จำหน่ายเหล็กรีดร้อนหน้าแคบ จำนวน 10.50% รวมเป็นเงิน 105 ลบ. เพื่อต้องการถอนตัวจากธุรกิจ หลังมองไม่คุ้มค่ากับการลงทุน
15 มิ.ย. 2558

นางชไมพร ยงวงศ์ไพบูลย์ เลขานุการบริษัท เพิ่มสินสตีลเวิคส์ จำกัด (มหาชน) หรือ PERM เปิดเผยว่า คณะกรรมการบริษัทมีมติให้บริษัททำการขายเงินลงทุนในหุ้นสามัญบริษัท เต๋อหลง (ไทยแลนด์) จำกัด
โดยบริษัทจะขายหุ้นสามัญจำนวน 1,050,000 หุ้น ในราคาหุ้นละ 100 บาท รวมเป็นเงินทั้งสิ้น 105 ล้านบาท หรือคิดเป็น 10.50% ของทุนที่ชำระแล้ว สำหรับวัตถุประสงค์ที่ขายหุ้นออก เพื่อต้องการถอนตัวจากธุรกิจ เนื่องจากบริษัทมีการประเมินสถานการณ์แล้วจะไม่คุ้มค่ากับการลงทุน และต้องการเงินทุนหมุนเวียนมาใช้ในกิจการ
ทั้งนี้ บริษัท เต๋อหลง (ไทยแลนด์) จำกัด ประกอบธุรกิจ กิจการผลิตและจำหน่ายเหล็กรีดร้อนหน้าแคบ มีทุนจดทะเบียนและชำระแล้ว 1,000 ล้านบาททุนชำระแล้ว 1,000 ล้านบาท แบ่งออกเป็น 10,000,000 หุ้น มูลค่าหุ้นละ 100 บาท